MENA มั่นใจรายได้ปี 66 โต 15% อานิสงส์เปิดเมือง
MENA สร้างความเชื่อมั่นให้ผู้ถือหุ้นในงาน Opportunity Day พร้อมส่งซิกรายได้ปีนี้โตไม่ต่ำกว่า 15% รับอานิสงส์เปิดประเทศ
MENA สร้างความเชื่อมั่นให้ผู้ถือหุ้นในงาน Opportunity Day พร้อมส่งซิกรายได้ปีนี้โตไม่ต่ำกว่า 15% รับอานิสงส์เปิดประเทศ
21 มี.ค. 2566

นางสุวรรณา ขจรวุฒิเดช ประธานเจ้าหน้าที่บริหาร พร้อมด้วย นางสาวพัชรีรัตน์ ขจรวุฒิเดชภัทร์ ผู้อำนวยการสายงานปฏิบัติการ และนายกอบชัย ชิดเชื้อสกุลชน ผู้อำนวยการสายงานบัญชีการเงิน บริษัท มีนาทรานสปอร์ต จำกัด (มหาชน) หรือ MENA ร่วมนำเสนอข้อมูลผลการดำเนินงาน ประจำปี 2565 ให้กับนักลงทุน นักวิเคราะห์ และสื่อมวลชน ในงาน Opportunity Day บนแพลตฟอร์มออนไลน์
โดยประเมินภาพรวมธุรกิจมีแนวโน้มเติบโตโดดเด่นเนื่องจากธุรกิจโลจิสติกส์ยังขยายตัวได้ดี  โดยเฉพาะธุรกิจให้บริการขนส่งคอนกรีตผสมเสร็จด้วยรถมิกซ์เซอร์ที่มีโอกาสเติบโตสูงจากอุตสาหกรรมก่อสร้างฟื้นตัว
รวมถึงโครงการก่อสร้างภาคเอกชนทั้งรายใหญ่ และรายย่อยรับอานิสงส์จากการเปิดประเทศ รวมถึงการร่วมมือกับพันธมิตรทางธุรกิจรายใหญ่โดยผ่านบริษัทร่วมทุน คือ ทีดี เอ็ม ลอจิสติกส์ จำกัด (TDM) ที่คาดว่าช่วยเพิ่มความแข็งแกร่งให้กับธุรกิจในอนาคต ทำให้มั่นใจรายได้ปีนี้จะเติบโตตามเป้าไม่ต่ำกว่า 15%
 
 